**בורסאספור** (**Bursaspor**) קבוצת כדורגל טורקית מהעיר בורסה המשחקת בליגת העל הטורקית. אצטדיונה הביתי הוא תמסה ארנה, המכיל 43,877, בו משחקת הקבוצה החל מדצמבר 2015. עד אז שיחקה הקבוצה באצטדיון אטאטורק שבעיר.

היסטוריה
--------

המועדון הוקם ב-1 ביוני 1963 כאיחוד של חמש קבוצות טורקיות שונות, וצבעי המדים שלו ירוק ולבן. צבעים אלו נבחרו לאחר דיון בין בעליו. משחקה הראשון של הקבוצה היה ב-21 בספטמבר 1963. הקבוצה עלתה לראשונה לליגת העל הטורקית בכדורגל בעונת 1966/1967 לאחר שסיימה במקום הראשון בליגת המשנה הטורקית. הם ניצחו 19 משחקים מתוך 30 באותה עונה, וסיימו עם 45 נקודות, 8 נקודות יותר מסאמסונספור, שסיימה במקום השני.

בעונת 1973/1974 הגיעה הקבוצה לגמר הגביע הטורקי, בו נוצחה על ידי פנרבחצ'ה. משום שפנרבחצ'ה זכו באותה עונה גם בליגה וגם בגביע, ועלו לליגת האלופות, בורסאספור עלתה לגביע אירופה למחזיקות גביע ללא משחקי מוקדמות. לאחר ניצחון על דנדי יונייטד הגיעה לרבע הגמר, שבו הודחה על ידי דינמו קייב האוקראינית, שזכתה בגביע הטורניר.

בעונת 1985/1986 סיים המועדון במקום האחרון בליגה ואמור היה לרדת לליגת המשנה הטורקית, אך לא ירד, בזכות זכייה באותה עונה בגביע הטורקי אחרי ניצחון 0:2 בגמר נגד אטלאי והחל לשחק בשלב המוקדמות של גביע אירופה למחזיקות גביע. המועדון לא הצליח להעפיל לטורניר לאחר שהודח על ידי אייאקס אמסטרדם בסיבוב הראשון.

בעונת 2003/2004 ירדה הקבוצה שנית לליגת המשנה. ושנה לאחר מכן חזר לליגה הראשונה לאחר שסיים במקום הראשון בליגת המשנה.

בורסאספור זכתה לראשונה באליפות טורקיה בעונת 2009/2010 תחת אימונו של המאמן ארטורגול סאגלם שהגיע באמצע העונה הקודמת, והשלים עונה מלאה ראשונה במועדון. המועדון סיים עם 75 נקודות, נקודה אחת יותר מפנרבחצ'ה, שסיימה במקום השני. לפני שזכתה באליפות טורקיה היא מעולם לא סיימה בין שלוש הקבוצות הראשונות בליגה. בעקבות הזכייה בורסאספור הפך למועדון השני בלבד מחוץ לאיסטנבול שזכה באליפות טורקיה, לאחר טרבזונספור. לאחר הזכייה באליפות, החל המועדון לשדר ערוץ טלוויזיה ובכך הפך למועדון הרביעי בטורקיה שמקים ערוץ טלוויזיה משלו.
בעונת 2010/2011 העפיל המועדון לראשונה לליגת האלופות, והוגרל לבית ג' יחד עם מנצ'סטר יונייטד, ולנסיה וריינג'רס. בורסאספור סיימה עם נקודה אחת בלבד, ועם שני שערי זכות. בסוף העונה סיים המועדון במקום השלישי בליגה עם 52 נקודות.

בעונת 2011/12 הקבוצה התמודדה במוקדמות הליגה האירופית, אך היא כשלה והודחה בסיבוב הרביעי והאחרון על ידי אנדרלכט שניצחה אותם 3–4 בסיכום המפגש הכפול. בסיום עונת 2021/2022 נשרה הקבוצה עד לליגה השלישית.

סמל המועדון
-----------

סמל מועדון הכדורגל בורסאספור כולל בתוכו את סמל טורקיה, שנת הקמת המועדון, שם המועדון וצבעי המועדון. בנוסף, יש בסמל חמישה כוכבים, המתארים את חמשת המועדונים שמהם הוקם בורסאספור, כל כוכב עם הצבע שהיה מזוהה המועדון. הסמל עוצב בצורת מגן, על מנת להראות את עוצמתו של המועדון.

האצטדיון
--------

החל מדצמבר 2015 משמש תמסה ארנה בתור אצטדיונה הביתי של הקבוצה. האצטדיון, אשר מכיל 43,877 מקומות ישיבה, נבנה בצורת תנין בדומה לכינוי הקבוצה, ומכאן משמעות שמו (משמעות המילה Timsah בטורקית היא תנין או תמסח בדומה לעברית).

עד למעבר הקבוצה לאצטדיונה החדש, שימש אצטדיון אטאטורק בתור אצטדיונה הביתי. האצטדיון נפתח בשנת 1979 והכיל 25,213 מושבים. בשנת 2016 נהרס האצטדיון.

כדורגלנים בולטים בעבר ובהווה
----------------------------

* אנגליהאנגליה סקוט קארסון
* ארצות הבריתארצות הברית ג'וזי אלטידור
* סרביהסרביה איוואן ארגיץ'
* בולגריהבולגריה דימיטאר איבאנקוב
* בולגריהבולגריה ראדוסטין קישישב
* טורקיהטורקיה סרדאר קולבילג'
* סקוטלנדסקוטלנד קני מילר
* סלובניהסלובניה מילאן אוסטרץ
* טורקיהטורקיה ארקן יוזבי
* רומניהרומניה דניאל פאנקו
* בלארוסבלארוס מקסים רומאסצ'נקו
* קוריאה הדרומיתקוריאה הדרומית שין יאנג רוק
* טורקיהטורקיה הקאן שוקור
* ברזילברזיל טורקיהטורקיה גוקק וודרסון
* טורקיהטורקיה אוקן יילמז
* צ'כיהצ'כיה תומאס זאפוטוצ'ני

תארים והישגים
-------------

* **אליפות טורקיה (1)**:
	+ זכייה: 2009/2010
* **הגביע הטורקי (1)**:
	+ 1986
	+ סגנות: 1971, 1974, 1992
* **הסופר קאפ הטורקי**:
	+ סגנית: 1986, 2010
* ליגת האלופות:
	+ 2010/2011 - הגעה לשלב הבתים, סיום במקום האחרון
* גביע אירופה למחזיקות גביע:
	+ רבע גמר 1974/1975
* גביע האינטרטוטו:
	+ 1995 - הגעה לרבע הגמר

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בורסאספור** |

* אתר האינטרנט הרשמי של בורסאספור
* בורסאספור, ברשת החברתית טוויטר

* פרופיל, באתר Transfermarkt

* פרופיל, באתר WorldFootball.net
* דף הקבוצה באתר הרשמי של אופ"א

הערות שוליים
------------



| טורקיהטורקיה ליגת העל הטורקית, עונת 2023/2024 |
| --- |
| 

|  |
| --- |
| סמסונספור • איסטנבול בשאקשהיר • איסטנבולספור • אלניהספור • אנטליהספור • אנקרגוג'ו • בשיקטש • גזישהיר גזיאנטפ • ריזספור • גלאטסראיי • דמירספור  הטייספור • טרבזונספור • סיוואספור • פתיח קארגומרוק • פנרבחצ'ה • קוניאספור • קייסריספור • קסימפאשה • פאנדיקספור |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 313429198
* WorldCat: viaf-313429198

 |